דיזר

דיזר (באנגלית: Deezer) הוא שירות הזרמת מוזיקה מבוסס אינטרנט. השירות מאפשר למשתמשים להאזין לתכנים מוזיקליים המפורסמים תחת חברות תקליטים שונות, ביניהן EMI, סוני, וורנר מיוזיק גרופ ויוניברסל מיוזיק גרופ, על מכשירים שונים באופן מקוון או לא מקוון. דיזר נוצר בפריז, צרפת על ידי דניאל מרלי וג'ונתן בנסאיה בשנת 2007. השירות פועל בכ-185 מדינות ומחזיק ברישיון להזרמת כ-90 מיליון שירים בספרייתו. השירות מספק מעל ל-30,000 ערוצי רדיו, ורשומים אליו כ-20 מיליון משתמשים פעילים חודשיים, וכ-9 מיליון מנויים בתשלום, נכון לאפריל 2022. השירות, בנוסף לאתר האינטרנט, זמין עבור אנדרואיד, Kindle Fire HDX HDX, OS X, בלקברי, iOS, Windows Phone וסימביאן.

דניאל מרלי, מייסד שותף של החברה, רצה להאזין לכל מוזיקה בחופשיות מבלי לדאוג לגבי זכויות יוצרים.

לשם כך, ב-2006, הוא חבר ליזם ג'ונתן בנסאיה ויחד איתו יצר את פלטפורמת האינטרנט Blogmusik, שאפשרה למשתמשים לשתף רצועות פיראטיות.

ב-2007 האתר נסגר כבלתי חוקי, אבל זה לא עצר את דניאל. הוא החליט לנהל משא ומתן עם מפיצים ויוצרי מוזיקה כדי לא לעבור על החוקים.

כך הפכה Blogmusik ל-Deezer והמשיכה לפעול כשירות סטרימינג חוקי, תוך חלוקת הכנסות מפרסומות עם כל בעלי העניין.

בתחילה, הקטלוג היה מוגבל מכיוון שהחברה לא הצליחה לחתום מיד על חוזים עם המותגים הגדולים. אבל עם הזמן, הרפרטואר התרחב, ו-Deezer הגיע ל-10 החיפושים המובילים בגוגל.

השירות נפתח למשתמשים מישראל ב-1 בנובמבר 2017 במסגרת אירוע שהתקיים בתל אביב-יפו.

השירות כולל תכונה המכונה "flow" - מעין רשימת Discovery אישית הפועלת להשמעת מוזיקה מותאמת, ומוזיקה חדשה שעשויה להתאים לפרופיל המוזיקלי של המשתמש, ומשתמשת בבינה מלאכותית ומספר אלגוריתמים נוספים, ותכונה המכונה "SongCatcher" המותאמת לחיפוש שירים כדוגמת שזאם (יישומון).

ב־9 ביוני 2020 הושק הפיצ'ר המכונה "Shows" (תוכניות) - אזור תוכן ייעודי לפודקאסטים הכולל כ-20 אלף כותרים מכל העולם ו-300 כותרים בעברית.

באפריל 2023 הפסיקה דיזר את התמיכה בשפה העברית בממשק האפליקציה.

קישורים חיצוניים

הערות שוליים 

אתרי אינטרנט שהושקו ב-2007
שירותי הזרמת מוזיקה